OpenLLM-France/wikimedia huggingface dataset:
# Stephen Weeks

Stephen Weeks (Hampshire, 1948) és un director, escriptor i productor de cinema britànic. Va començar a fer pel·lícules als 16 anys i va fer el seu debut destacat als 22 amb I, Monster.

## Filmografia selecta

* I, Monster (1972)
* Sir Gawain i el cavaller verd (1973)
* Ghost Story (1974)
* Scars (1976)
* L'espasa del cavaller (1983)
* The Bengal Lancers! (1984)

## Guardons

EL 1975 va guanyar el Premi del Jurat Internacional de la Crítica per Ghost Story al VIII Festival Internacional de Cinema Fantàstic i de Terror .

## Referències

* ↑ New Blood Pirie, David. Sight and Sound; London Vol. 40, Iss. 2, (Spring 1971): 73.
* ↑ «STEPHEN WEEKS: GAWAIN CONNERY CANNON AND AVALON: INTERVIEW PART TWO», 17-07-2014.
* ↑ El primer premio al realizador canadiense David Cronenberg, la Vanguardia, 12 d'octubre de 1975
# Stephen Wiesner

Stephen J. Wiesner (1942 - Jerusalem, 12 d'agost de 2021) va ser un físic investigador estatunidenco-israelià inventor i treballador de la construcció. Com a estudiant graduat a la Universitat de Colúmbia a Nova York a finals dels anys seixanta i principis dels setanta, va descobrir diverses de les idees més importants de la teoria de la informació quàntica, inclòs quantum money (que va conduir a la distribució quàntica de claus), la multiplexació quàntica (el primer exemple de transferència inconscient) i codificació superdensa (el primer i més bàsic exemple de comunicació assistida per entrellaçament). Tot i que aquest treball va romandre inèdit durant més d’una dècada, va circular prou àmpliament en forma de manuscrit per estimular l’aparició de la ciència de la informació quàntica als anys vuitanta i noranta.
Stephen Wiesner era fill de Jerome Wiesner i Laya Wiesner. Va obtenir la seva llicenciatura en la Universitat de Brandeis. El 2006 va compartir el Premi Rank en Optoelectronics amb Charles H. Bennett i Gilles Brassard per criptografia quàntica. El 2019, va rebre un dels sis premis Micius Quantum, juntament amb Bennett, Brassard, Artur Ekert, Anton Zeilinger i Pan Jianwei per a la comunicació quàntica.
Després de la immigració a Israel, Wiesner "va abraçar el judaisme ortodox" i més recentment va treballar com a obrer de la construcció a Jerusalem. Va romandre afiliat al Grup de Fundacions Quàntiques i Informació de la Universitat de Tel-Aviv.

## Referències

* 1 2 «Shtetl-Optimized » Blog Archive » Stephen Wiesner (1942-2021)».
* ↑ Satell, Greg. «The Very Strange—And Fascinating—Ideas behind IBM's Quantum Computer». Forbes, 10-07-2016.
* ↑ S.J. Wiesner, "Conjugate Coding", SIGACT News 15:1, pp. 78–88, 1983.
* ↑ Bennett, C.; Wiesner, S. J. Phys. Rev. Lett., 69, 1992, pàg. 2881. DOI: 10.1103/PhysRevLett.69.2881.
* ↑ How the Hippies Saved Physics: Science, Counterculture, and the Quantum Revival, by David Kaiser
* ↑ Scott, Aaronson. Quantum Computing Since Democritus. Cambridge University Press, 2013, p. 127. ISBN 978-0521199568.
* ↑ Greer Fay Cashman. «Grapevine: Total separation». Jerusalem Post, 23-04-2020. [Consulta: 14 agost 2021].
* ↑ «People@Quantum». tau.ac.il. [Consulta: 14 agost 2021].
# Steven Lysak

Steven Lysak (Newark, 7 d'agost de 1912 - Yonkers, 30 de juliol de 2002) fou un piragüista estatunidenc que va competir durant les dècades de 1930 i 1940. Era germà del també piragüista John Lysak.
El 1948 va prendre part en els Jocs Olímpics d'Estiu de Londres, on va disputar dues proves del programa de piragüisme. Formant parella amb Stephen Macknowski, guanyà la medalla d'or en els C-2 10.000 metres i la de plata en el C-2 1.000 metres.

## Referències

* 1 2 «Olympedia – Steve Lysak». [Consulta: 7 setembre 2021].
# Stamford

* No s'ha de confondre amb Stanford.
«Stamford» té aquests significats:
* Geografia:
** Estats Units:
*** Stamford (Connecticut)
*** Stamford (Nebraska)
*** Stamford (Nova York)
*** Stamford (Vermont)
** Regne Unit:
*** Stamford (Lincolnshire)
*** Stamford Bridge (Yorkshire), poble a la vora del riu Derwent a l'East Riding de Yorkshire, Anglaterra.
*** Stamford Bridge (estadi), estadi londinenc situat entre els barris de Chelsea i Fulham.
* Història:
** Thomas Stamford Raffles (1781 - 1826), polític i naturalista britànic.
** Batalla de Stamford Bridge o del pont de Stamford, entre forces vikingues i anglosaxones que va suposar el final de l'era dels vikings a la Gran Bretanya.
# Talisman Energy

Talisman Energy Inc. és una empresa mundial dedicada a l'exploració i producció de petroli i de gas natural. Té la seu central a Calgary, Alberta. Canadà. Va ser fundada el 1992 reanomenant la companyia BP Canada Ltd. Abans d'aquest reanomenament, British Petroleum (actualment, BP) va vendre la seva participació del 57% en la companyia al públic. El 16 de desembre de 2014 l'empresa Repsol va adquirir la totalitat d'aquesta empresa.

## Història
### Antecedents: 1925 - 1992

Els orígens de Talisman energy es troben en la Supertest Petroleum Corporation, la qual va ser fundada el 1923 amb seu central a London, Ontario. El 1953, British Petroleum Company (BP) entrà en el mercat canadenc a través de la compra d'accions minoritàries de Triad Oil Company, amb seu a Calgary. La companyia holding canadenca de British Petroleum va ser reanomenada BP Canada l'any 1969; i el 1971, adquirí el 97,8% de les accions de Supertest.
Subseqüentment, Supertest va ser reanomenada a BP Canada Ltd. Petro-Canada, era en aquella època propietat del govern del Canadà.

### Talisman Energy : 1992 - actualitat

El 1992, British Petroleum va vendre el seu 57% de BP Canada Ltd al públic. BP Canadà més tard va ser reanomenada a Talisman Energy Inc. Després de la divisió de British Petroleum, Talisman Energy es va centrar en els seus grans holdings de gas natural a British Columbia, Canadà.
La seva filial Fortuna Petroleum, va esdevenir una de les primeres empreses petroleres a comerciar amb Cuba.
El juliol de 2012, Talisman Energy va vendre part dels seus interessos al Regne Unit per a centrar-se en la producció de gas de pissara a Amèrica del Nord i Sud-est d'Àsia.
A finals de 2014 Repsol adquirí la totalitat de Talisman Energy

## Referències

* ↑ «Una petrolera nacida en 992 de activos de BP». Cinco Dias, 17-12-2014, pàg. 4 [Consulta: 17 desembre 2014].
* ↑ «Talisman announces North Sea stake sale to Sinopec of $1.5bn». BBC, 23-07-2012 [Consulta: 2 setembre 2012].
* ↑ «Sinopec buys North Sea stake from Talisman». theglobeandmail.com, 23-07-2012 [Consulta: 2 setembre 2012].

## Enllaços externs

* Mapa de Marcellus ShalePer: Per a veure els pous de gas de Talisman Energy visiteu FrackTrack
* Official site Arxivat 2018-11-14 a Wayback Machine.
* CBS News - Black Gold For Blood Money In Sudan Arxivat 2012-10-21 a Wayback Machine.
* Carlisle, Tamsin. "Calgary Oil Firm Talisman Pays Painful Price for Sudan Investment." The Wall Street Journal. August 17, 2000
# Suché

Suché és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1266.
# Suché Brezovo

Suché Brezovo és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1573.
# Tafetà

El lligat de plana o tafetà és un lligat format d'un creuament de dos fils parells de l'ordit per un fil de la trama i un creuament de fils senars de l'ordit per un altre fil així mateix de la trama. S'utilitza en teixits de gasa, organdí, batista, lona, moletó, pongis i altres. És freqüent com a suport de la pintura sobre tela. El tafetà es un teixit que no s'embruta fàcilment.
En el comerç es pretén distingir diverses classes de tafetans amb els noms de tafetà senzill, tafetà doble, tafetà glacé, tafetà de llustre, tafetà de tacte i molts altres però en realitat aquestes qualitats no es diferencien del simple tafetà en res més que en el nombre de fils, de l'ordit si són senzills o dobles, de la trama si és a dos, tres o més caps i si és de seda suplir o cuita, etc. El 1857, el consum del tafetà és gran sobretot en negre i les seves aplicacions en colors són moltíssimes. El tafetà es fabrica en tots els països on hi ha indústria sedera.
* Estructura de tafetà vista sota el microscopi
* Esquema del tafetà

## Referències

* ↑ Mañosa i Moncunill, Francesc. Tecnologia i disseny de teixits. Fonaments. Barcelona: Edicions UPC, 2006, p. 66 i ss. ISBN 9788483018903 [Consulta: 25 gener 2011].
* ↑ «Tafetà». Gran Enciclopèdia Catalana. Barcelona: Grup Enciclopèdia Catalana.
* ↑ «tafetà». Museu Nacional d'Art de Catalunya. [Consulta: 7 febrer 2016].
* ↑ Oriol Ronquillo, José. «Tejidos: tafetan». A: Diccionario de materia mercantil, industrial y agrícola que contiene la indicación, la descripción y los usos de todas las mercancías (eBook) (en castellà). 3, 1857.
Viccionari
# T-DOSE

T-DOSE (de l'anglès Technical Dutch Open Source Event) és un esdeveniment realitzat als Països Baixos que reuneix anualment la comunitat de programari lliure des del 2 de desembre de 2006.

## Referències

* ↑ Interview met Jeroen Baten, Be_Linked, 26 oktober 2006.
* ↑ T-DOSE-pagina over editie 2006

## Enllaços externs

* Lloc web de T-DOSE (anglès)
# Sultanat de Habar Yonis

Habar Yonis (o Habar Yoonis) fou un sultanat del clan habar yoonis dels Somalis, governat per la família Reer Sugule, de la branca caynanshe del clan. Es va fundar a finals del segle xviii. S'estenia pel Togdheer, la regió al sud-est de Berbera entre Burao i la frontera amn Etiòpia.
El primer sultà fou Diiriye Suguule (nascut vers 1760- mort el 1840 o 1844) que va governar fins a la seva mort i fou el creador d'algunes variants de la llengua somali i de diversos proverbis o dites.
A la seva mort el va succeir Amaan Sultan Diiriye (nascut 1790- mort 1854), i a aquest el sultà Xirsi Sultan Amaan (nascut 1824- mort 1879), sobirà guerrer que va establir un estat centralitzat i va imposar taxes a la costa de Berbera i Bulaxaar; va encunyar la paraula somali "sed boqortooyo"; fou reconegut pel Xa (shah) qajar de Pèrsia per oposar-lo al poder del sultanat de Zanzíbar (1857) i cada any rebia regals de la cort persa; va estendre els seus dominis cap al sud-oest fins al Galbeed en lluita contra Kuumbo. Va morir en combat contra el seu cosí Guuleed Xaaji, i la seva mort fou reconeguda com a heroica fins pels seus enemics els kuumubs.
El va succeir Cawd (o Awd) Sultan Diiriye (nascut 1830-mort 1899) que va morir en un combat contra el clan rival dels ogadenis i la successió va passar a Madar Xirsi Amaan, al que el Mad Mullah va enviar una delegació demanant el seu suport a la guerra santa; però Amaan va rebutjar aquest suport i secretament va demanar ajut als britànics; Mullah se'n va assabentar i va aconseguir que els habar yonis deposessin al sultà que fou substituït per un cosí, favorable a la causa, de nom Nuur Axmed Amaan (nascut 1844-mort 1910), que va assolir el poder, i es va posar al costat dels daraawiish. Va governar durant uns 10 anys i a la seva mort en combat el va succeir el seu fill Doolaal Sultan Nuur (nascut vers 1866, mort 1917) que igualment va morir en combat. Llavors Madar Xirsi Amaan (nascut 1876-mort 1938) va tornar al poder.

## Llista de sultans

* Diiriye Suguule vers 1800-1840/1844
* Amaan Sultan Diiriye 1840/1844-1854
* Xirsi Sultan Amaan 1854-1879
* Cawd Sultan Diiriye 1879-1899
* Madar Xirsi Amaan 1899
* Nuur Axmed Amaan 1899- 1910
* Doolaal Sultan Nuur 1910-1917
* Madar Xirsi Amaan -1917-1938
* Cali Sultan Madar 1938-1979
* Cismaan Sultan Cali Sultan Madar 1979-
Una segona branca de sultans habar yonis va governar un altre territori. Vegeu Sultanat de Reer Odweyne.
# Snorri (cràter)

Snorri és un cràter d'impacte en el planeta Mercuri de 21 km de diàmetre. Porta el nom del poeta islandès Snorri Sturluson (1179-1241), i el seu nom va ser aprovat per la Unió Astronòmica Internacional el 1976.

## Referències

* ↑ «Snorri». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# T-Coffee

T-Coffee (Tree-based Consistency Objective Function For alignment Evaluation) és una aplicació bioinformàtica utilitzada per a l'alineament múltiple de seqüències que utilitza un algorisme progressiu avaluat mitjançant la consistència emprant una llibreria d'alineaments. Aquesta eina incorpora altres funcionalitats com són la combinació de múltiples alineaments generats per diferents aplicacions M-Coffee, la utilització de plantilles per dur a terme un alineament més acurat, que poden ser l'estructura en format d'arxiu PDB d'una o més proteïnes de l'alineament 3D-Coffee/Expresso, el pèrfil d'una seqüència generat mitjançant la combinació d'ella amb altres seqüències homòlogues PSI-Coffee o l'estructura secundària d'ARN no codificants R-Coffee.

## Referències

* ↑ Notredame C, Higgins DG, Heringa J «T-Coffee: A novel method for fast and accurate multiple sequence alignment». J Mol Biol., 302, 1, 08-09-2000, pàg. 205–217. DOI: 10.1006/jmbi.2000.4042. PMID: 10964570.
* ↑ Wallace IM, O'Sullivan O, Higgins DG, Notredame C. «M-Coffee: combining multiple sequence alignment methods with T-Coffee». Nucleic Acids Res., 34, 6, 23-03-2006, pàg. 1692-1699. DOI: 10.1093/nar/gkl091. PMID: 17526519.
* ↑ O'Sullivan O, Suhre K, Abergel C, Higgins DG, Notredame C «3DCoffee: combining protein sequences and structures within multiple sequence alignments». J Mol Biol., 340, 2, 02-07-2004, pàg. 385-395. DOI: 10.1016/j.jmb.2004.04.058. PMID: 15201059.
* ↑ Armougom F, Moretti S, Poirot O, Audic S, Dumas P, Schaeli B, Keduas V, Notredame C. «Expresso: automatic incorporation of structural information in multiple sequence alignments using 3D-Coffee». Nucleic Acids Res., 34, Web Server issue, 01-07-2006, pàg. W604-W608. DOI: 10.1093/nar/gkl092. PMID: 16845081.
* ↑ Wilm A, Higgins DG, Notredame C «R-Coffee: a method for multiple alignment of non-coding RNA». Nucleic Acids Res., 36, 9, 01-05-2008, pàg. e52. DOI: 10.1093/nar/gkn174. PMID: 18420654.

## Enllaços externs

* T-Coffee - Lloc web oficial
* Servidor per alineaments del T-Coffee
* Pàgina de descàrregues de T-Coffee
# Bersi Skáldtorfuson

Bersi Skáldtorfuson (m. 1030) fou un skald i viking d'Islàndia al segle xi, poeta de la cort del jarl de Lade Sveinn Hákonarson. Participà en la batalla de Nesjar i el capturaren les tropes d'Olaf II el Sant; durant la captivitat compongué tres de les quatre úniques estrofes que han sobreviscut de la seua producció poètica. Després passà al servei d'Olaf II i hi conegué un altre skald, Sigvartr Pordarson, que l'acompanyaria en la seua peregrinació a Roma.
Bersi també estigué un temps al servei de Canut II de Dinamarca, i Sigvatr Þórðarson li dedicà un vers després d'haver rebut tots dos regals del rei. A part de les sagues reials Bersi apareix amb un paper secundari en la Saga de Grettir.
Se li ha atribuït un lausavísur en alguns fragments de la Saga de sant Olaf de Styrmir Kárason, tot i que aquesta estrofa també s'atribueix a Sigvatr Poroarson en Heimskringla i a Óttarr Svarti en altres sagues sobre sant Olaf. L'obra de Styrmir ofereix informació sobre Bersi al servei d'Olaf II i indica que morí el 1030.
La mare de Bersi, Skáld-Torfa, sembla que també fou skald, però no s'ha conservat res de la seua obra.

## Referències

* ↑ Monsen, Erling (editor and translator) and A. H. Smith (translator) (2004). Heimskringla Or the Lives of the Norse Kings. Kessinger Publishing. ISBN 0766186938 p. 357
* ↑ Trad. Alternativa de William Morris i Eiríkr Magnússon Saga de Grettir en sacred-texts.com
* ↑ Edició en nòrdic antic de la Saga de Grettir.
* ↑ Fox, Denton and Hermann Pálsson (translators) (2001). Grettir's Saga. University of Toronto Press. ISBN 0802061656 p.54
* ↑ Poole, Russell G. (1991). Viking Poems on War and Peace. University of Toronto Press. ISBN 0802067891 p. 95

## Bibliografia

* Björnsson, Eysteinn (2001). Lexicon of Kennings: The Domain of Battle.
* Jónsson, Finnur (1931). Lexicon Poeticum. København: S. L. Møllers Bogtrykkeri.
* Hollander, Lee M (editor and translator). (1991). Heimskringla: History of the Kings of Norway. University of Texas Press. ISBN 0292730616
* Poesia de Bersi Skáldtorfuson

## Enllaços externs

* Íslensk skáld í framandi mold (1959) (en islandés).
# Messac (Charente Marítim)

Messac és un municipi francès situat al departament del Charente Marítim i a la regió de la Nova Aquitània. L'any 2007 tenia 109 habitants.

## Demografia
### Població

El 2007 la població de fet de Messac era de 109 persones. Hi havia 40 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 68 habitatges, 43 eren l'habitatge principal de la família, 15 eren segones residències i 10 estaven desocupats. Tots els 68 habitatges eren cases. Dels 43 habitatges principals, 29 estaven ocupats pels seus propietaris, 6 estaven llogats i ocupats pels llogaters i 8 estaven cedits a títol gratuït; 2 tenien dues cambres, 7 en tenien tres, 10 en tenien quatre i 24 en tenien cinc o més. 37 habitatges disposaven pel capbaix d'una plaça de pàrquing. A 22 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Messac el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 8 |
| 4 | 70 a 74 | 0 |
| 8 | 65 a 69 | 8 |
| 4 | 60 a 64 | 4 |
| 4 | 55 a 59 | 8 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 8 | 30 a 34 | 4 |
| 0 | 25 a 29 | 0 |
| 8 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 58 persones, 41 eren actives i 17 eren inactives. De les 41 persones actives 34 estaven ocupades (19 homes i 15 dones) i 7 estaven aturades (3 homes i 4 dones). De les 17 persones inactives 6 estaven jubilades, 3 estaven estudiant i 8 estaven classificades com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa de construcció, 4 d'empreses de comerç i reparació d'automòbils i 1 d'una empresa de serveis.
L'únic servei als particulars que hi havia el 2009 era un electricista.
L'any 2000 a Messac hi havia 14 explotacions agrícoles que ocupaven un total de 222 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Messac a l'INSEE.
* Évolution et structure de la population Fitxa amb el detall de dades de Messac a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Abu-l-Alà Zuhr

* Per a altres significats, vegeu «Ibn Zuhr (desambiguació)».
Abu-l-Alà Zuhr ibn Abd-al-Màlik ibn Muhàmmad, més conegut simplement com a Abu-l-Alà, que a Occident va esdevenir Aboali, Abuleli, o com Abu-l-Alà Zuhr, transformat al món occidental en Abulelizor o Albuleizor, fou un metge notable andalusí de Sevilla, que va exercir sota els abbadites i després va servir a Yússuf ibn Taixfín (1091) el califa almoràvit, del que va ser wazir o visir o almenys un càrrec molt important. Va morir a Còrdova el 1130. Fou considerat un gran metge que curava amb medicines miraculoses i diagnosticava només amb l'examen de l'orina dels pacients i prenent el seu pols. Va deixar almenys nou obres.

## Referències

* Encyclopaedia of Islam, Brill Publishers, Leiden, s.v. "Ibn Zuhr".
# Abu-l-Baqà ar-Rundí

Abu-l-Baqà Sàlih ibn Xarif ar-Rundí (àrab: أبو البقاء صالح بن شريف الرندي, Abū al-Baqāʾ Ṣāliḥ b. Xarīf ar-Rundī) o Abu-Muhàmmad Sàlih ibn Abi-Xarif ar-Rundí o Abu-t-Tàyyib Sàlih ibn Xarif ar-Rundí (Sevilla, 1204 - Ceuta, 1285) fou un poeta andalusi. Va néixer a Sevilla el 1204, ciutat de la qual va fugir en 1248 per instal·lar-se a Ceuta fins a la seva mort en 1285. Ar-Rundí va escriure un petit dietari poètic. La seva fama li prové de la cassida nuniyya —és a dir, que rima amb la lletra nun— «Elegia per l'Àndalus», un poema que plora el trist destí del seu país.

## Bibliografia

* Shatzmiller, Maya. L'historiographie Mérinide. Ibn Khaldun et ses contemporains (en francès), 1982.
* Abd Allah Kanun, Abu l-Baqa al-Rundi.
* Ehsanul Hoque, Zubair Mohammad «Elegy for Lost Kingdoms and Ruined Cities in Hispano-Arabic Poetry» (en anglès). Journal of the Asiatic Society of Bangladesh (Hum), 52/2, 2007, pàg. 235-266.

## Enllaços externs

* «Elegia per l'Àndalus», text àrab i traducció anglesa de James T. Monroe.
* «Elegia per l'Àndalus», recitació salmodiada en àrab.
# Abu-l-Ayx Àhmad

Abu-l-Ayx Àhmad ibn al-Qàssim Gannun fou emir idríssida del Magrib. Era fill d'al-Qàssim Gannun al que va succeir quan va morir el 948/949. Va fer llegir la khutba en nom del califa omeia de Còrdova; el seu pare havia estat vassall del califa fatimita però és possible que vers el 945 ja hagués fet llegir la khutba en nom del califa omeia davant les dificultats del califa fatimita per la revolta nukkarita.
El 952 va intentar construir una ciutat a la rodalia de Tetuan que per la seva proximitat a Ceuta era una amenaça pels omeies que s'hi van oposar. La tensió va pujar entre els dos estats i l'emir va desconèixer al califa omeia, però fou ràpidament derrotat i el califa cordovès li va exigir llavors la cessió de Tànger a la que es va negar. Forces cordoveses es van presentar davant aquesta ciutat on l'emir va quedar assetjat. El regne fou ocupat pels omeies. Abu l-Aysh es va refugiar a la regió d'al-Basra i Arzila que va conservar i va abdicar el poder al seu germà al-Hàssan ibn Gannun (955) anant a l'Àndalus a fer la guerra santa. No consta la data de la seva mort.

## Referències

* ↑ Stewart, John. African states and rulers (en anglès). 3a ed. Jefferson, N.C.: McFarland & Co, 2006, p. 122. ISBN 0-7864-2562-8.
* 1 2 Terrasse, Henri. Histoire du Maroc des origines à l'établissement du Protectorat français (en francès). 2 volums. Cassablanca: Éditions Atlantides, 1949-1950.
# Abu-Hafs ibn Sayrí

Abu-Hafs ibn Sayrí (Mallorca, 24 de novembre de 1156 - 14 de febrer de 1231) fou un potentat mayurquí emparentat amb el darrer valí musulmà de Mayurqa, Abu-Yahya Muhàmmad ibn Alí ibn Abi-Imran at-Tinmalalí, en els temps de la Croada contra Al-Mayurqa. El seu avi era de la família de Jabbala ibn al-Àyham al-Ghassaní.
Durant el Setge de Madínat Mayurqa, quan veié que la caiguda de la ciutat era imminent, fugí vers les muntanyes on reuní 16.000 supervivents i s'hi fortificà per resistir les tropes croades.
Fou mort el 10 de rabí de l'any 628 de l'hègira (14 de febrer de l'any 1231 de l'era cristiana).

## Referències

* ↑ Vinas, Agnes i Robert: La conquesta de Mallorca (La caiguda de Mayûrqa segons Ibn'Amira al Mahzûmi)

## Enllaços externs

* (castellà) Mallorca 1229: la visión de los vencidos
# 734

El 734 (DCCXXXIV) fou un any comú començat en divendres del calendari julià.

## Esdeveniments

* Els àrabs arriben a Ghana

## Necrològiques

* 24 de desembre - Trèveris, Renània: Adela de Pfalzel, fundadora i primera abadessa del monestir de Pfalzel, declarada santa per l'església catòlica.

## Referències

* ↑ «Adela | enciclopèdia.cat». [Consulta: 30 octubre 2020].